《秦楼月》
五代·梁意娘

春宵短。香闺寂寞愁无限。愁无限。一声窗外，晓莺新啭。
起来无语成娇懒。柔肠易断人难见。人难见。这些心绪，如何消遣。

作者简介：五代后周时人。与李生为姑表，往来甚熟。因中秋赏月，与李潜通，事露，李被逐。后意娘以歌寄李，李得歌，托人言与舅曰：“令爱才华，贤甥文藻，不如妻之，以塞非议。”遂许焉。